CELEX: 62010TN0400
Language: sk
Date: 2010-09-12 00:00:00
Title: Vec T-400/10: Žaloba podaná 12. septembra 2010 — Hamas/Rada

20.11.2010   
            
            
               SK
            
            
               Úradný vestník Európskej únie
            
            
               C 317/32
            
         Žaloba podaná 12. septembra 2010 — Hamas/Rada
   (Vec T-400/10)
   ()
   2010/C 317/60
   Jazyk konania: francúzština
   
      Účastníci konania
   
   
      Žalobkyňa: Hamas (v zastúpení: L. Glock, advokát)
   
      Žalovaná: Rada Európskej únie
   
      Návrhy žalobkyne
   
   
               —
            
            
               zrušiť oznámenie Rady C 188/13 z 13. júla 2010,
            
         
               —
            
            
               zrušiť rozhodnutie Rady 2010/386/SZBP z 12. júla 2010,
            
         
               —
            
            
               zrušiť vykonávacie nariadenie Rady (EÚ) č. 610/2010 z 12. júla 2010,
            
         
               —
            
            
               zaviazať Radu na náhradu všetkých trov konania.
            
         
      Žalobné dôvody a hlavné tvrdenia
   
   Žalobkyňa sa domáha zrušenia oznámenia Rady 2010/C 188/09 (1), rozhodnutia Rady 2010/386/SZBP (2), ako aj vykonávacieho nariadenia Rady č. 610/2010 (3) v rozsahu, v akom bol názov žalobkyne ponechaný na zozname osôb, skupín a subjektov, ktorých finančné prostriedky a hospodárske zdroje sú zmrazené podľa článkov 2, 3 a 4 spoločnej pozície 2001/931/SZBP (4) a článku 2 ods. 3 nariadenia č. 2580/2001 v rámci boja proti terorizmu.
   Na podporu svojej žaloby žalobkyňa uvádza sedem žalobných dôvodov založených, pokiaľ ide o oznámenie Rady 2010/C 188/09:
   
               —
            
            
               na porušení článku 279 ods. 2 tretej vety ZFEÚ, keďže žalobkyni nebolo doručené uvedené oznámenie a samotné oznámenie v Úradnom vestníku Európskej únie nemožno považovať za takéto doručenie aktu,
            
         
               —
            
            
               na porušení článku 41 ods. 2 písm. b) Charty základných práv Európskej únie, keďže uvedené oznámenie bolo pre žalobkyňu takmer nedostupné,
            
         
               —
            
            
               na porušení článku 6 ods. 3 psím. a) Európskeho dohovoru o ochrane ľudských práv a základných slobôd (EDĽP) týkajúceho sa práva obvineného byť bez meškania a v jazyku, ktorému rozumie, podrobne oboznámený s povahou a dôvodom obvinenia proti nemu,
            
         a pokiaľ ide o rozhodnutie 2010/386/SZBP a nariadenie č. 610/2010:
   
               —
            
            
               na zjavne neprávnom posúdení, keďže Hamas ako legitímne zvolená vláda nemôže byť zapísaná na zoznam teroristov podľa zásady nezasahovania do vnútorných záležitostí štátu,
            
         
               —
            
            
               na porušení základných práv žalobkyne tým, že bolo porušené
               
                           —
                        
                        
                           jej právo na obhajobu, ako aj právo na riadnu správu vecí verejných, keďže rozhodnutiu o ponechaní žalobkyne na zozname osôb, skupín a subjektov, ktorých finančné prostriedky a hospodárske zdroje sa zmrazujú, nepredchádzalo oznámenie skutočností svedčiacich v jej neprospech a žalobkyňa nemohla užitočne uplatniť svoj názor na tieto skutočnosti, a
                        
                     
                           —
                        
                        
                           vlastnícke právo, keďže zmrazenie finančných prostriedkov žalobkyne predstavuje neodôvodnené obmedzenie jej vlastníckeho práva,
                        
                     
         
               —
            
            
               na porušení povinnosti odôvodnenia vyplývajúcej z článku 296 ZFEÚ, keďže Rada neuviedla výslovné odôvodnenie v rozhodnutí 2010/386/SZBP ani v nariadení č. 610/2010.
            
         
      (1)  Oznámenie Rady 2010/C 188/09 z 13. júla 2010 určené osobám, skupinám a subjektom uvedeným na zozname ustanovenom v článku 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. EÚ C 188, s. 13).
   
      (2)  Rozhodnutie Rady 2010/386/SZBP z 12. júla 2010, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom (Ú. v. EÚ L 178, s. 28).
   
      (3)  Vykonávacie nariadenie Rady (EÚ) č. 610/2010 z 12. júla 2010, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie Rady (EÚ) č. 1285/2009 (Ú. v. EÚ L 178, s. 1).
   
      (4)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, s. 93; Mim. vyd. 18/001, s. 217).